
Ronival Real Estate, סוכנות הנדל"ן המובילה במקסיקו בתחום היוקרה, משתפת פעולה עם eXp Realty

מותג היוקרה המוביל של באחה קליפורניה סור ביצע זה עתה מהלך מכונן
בלינגהאם, וושינגטון, 5 באוגוסט 2026 (GLOBE NEWSWIRE) --
®eXp Realty, חברת תיווך הנדל"ן הממוקדת ביותר בסוכנים בעולם וחברת בת מרכזית של eXp World Holdings, Inc. (נאסד"ק: AGNT), הודיעה היום כי Ronival Real Estate, החברה המובילה בביצוע עסקאות נדל"ן במדינת באחה קליפורניה סור (Baja California Sur) שבמקסיקו, בחרה ב-eXp Realty כפלטפורמה הגלובלית שלה. המייסדים ניק פונג (Nick Fong) ורוסיו מונטניו (Rocio Montaño) – שניים מהשמות המוכרים ביותר בתחום נדל"ן היוקרה באזור – מעבירים את מלוא פעילותם לרשת הגלובלית של eXp.
באחה קליפורניה סור כבר לא השוק שהיה פעם. מה שהחל כיעד נופש הפך לאחד משווקי הנדל"ן היוקרתיים התחרותיים ביותר בעולם, וסגר מכירות של למעלה מ-1.1 מיליארד דולר בשנת 2025, עם ממוצע של 3.2 מיליון דולר במסדרון סן חוזה וממוצע אזורי של 970,000 דולר. הקונים המניעים את השוק הזה הם ברובם המכריע אנשים בינלאומיים בעלי הון עצמי גבוה מארצות הברית, קנדה ומחוצה לה, שכבר לא רק מבקרים, אלא עוברים דירה, משקיעים ומשתרשים.
"ניק ורוסיו הפכו את Ronival לחברת תיווך הנדל"ן המובילה בתחום היוקרה בבאחה קליפורניה סור, בזכות ראיית גבולות כהזדמנויות במקום כמכשולים – וזוהי בדיוק הגישה של eXp", אמר ליאו פארחה (Leo Pareja), מנכ"ל eXp Realty. "לסוכנים שלנו יש כעת גישה ישירה לאחד משווקי היוקרה המבוקשים ביותר בעולם, באמצעות צוות שהשקיע 20 שנה בביסוס מעמדו בפסגה. העובדה שחברת התיווך הטובה ביותר בשוק בוחרת ב-eXp מהווה הצהרה משמעותית; אנו גאים לצרף אותם לרשת שלנו".
פונג, אשר ייסד את "רוניוואל" (Ronival) ב-2010 יחד עם מונטניו והפך אותה לכוח הדומיננטי בשוק הנדל"ן של באחה סור, תיאר מה משך אותם ל-eXp.
"חיפשנו אפשרות לצמוח בהיקף משמעותי מבלי להתפשר – מבנה שיאפשר להגדיל את הכנסות הסוכנים שלנו, להרחיב את טווח ההפניות שלנו לזירה הבינלאומית ולספק לנו את התשתית להתחרות ברמה הגבוהה ביותר, וכל זאת מבלי לפרק את מה שהפך את Ronival לסיפור הצלחה. כשבחַנו את האפשרויות ששותפות זו פותחת בפנינו, הבנו שזהו אינו עוד מקרה של חיבור פשוט; מדובר בצמיחה מעריכית (אקספוננציאלית), שבה כל צד מעצים את מה שהצד השני בנה. בדיוק את אפקט ההכפלה הזה חיפשנו, ולא מצאנו אותו בשום מקום אחר", אמר פונג.
עבור eXp, מהלך זה מבסס דריסת רגל מיידית באחד משוקי היוקרה התחרותיים ביותר במקסיקו ומקדם את התרחבותה באזור CALA הרחב יותר. עבור Ronival, הוא פותח פתח לגישה לתשתית הגלובלית, לרשת ההפניות ולפלטפורמה הטכנולוגית הנחוצות לצורך צמיחה בשווקים חדשים ומתן שירות לבסיס לקוחות בעל אופי בינלאומי הולך וגובר.
"מה שניק ורוסיו בנו בבאחה קליפורניה סור הוא יוצא דופן בכל קנה מידה. העובדה שהם בוחרים כעת ב-eXp משקפת את החזון והשאיפות שלהם. הם זיהו שלקוחותיהם כבר פועלים ברמה הגלובלית, שהשוק שלהם צמח מעבר לתשתיות הקיימות, ושהפרק הבא דורש פלטפורמה שנבנתה כדי להתאים להיקף פעילות שכזה. זהו בדיוק סוג האיתות שמקדם את מה ש-eXp בונה ברחבי אזור CALA ומעבר לו," אמר פליקס בראבו (Felix Bravo), מנכ"ל eXp Realty International.
בעוד ענף הנדל"ן ממשיך בתהליך הגלובליזציה, שיתוף הפעולה בין eXp Realty לבין Ronival מהווה מודל חדש לאופן שבו מפעילים מקומיים ברמה עולמית ופלטפורמות גלובליות יכולים לצמוח יחד.
אודות eXp World Holdings, Inc. (AGNT)
הוקמה על ידי סוכנים, עבור סוכנים. eXp World Holdings, Inc.  (נאסד"ק: AGNT) היא חברת-האם הגלובלית של eXp Realty® – חברת תיווך הנדל"ן המציבה את הסוכן במרכז יותר מכל חברה אחרת בעולם; של NextHome, Inc – רשת זכיינות נדל"ן ארצית עטורת פרסים; של FrameVR.io – פלטפורמת שיתוף פעולה וירטואלית; ושל SUCCESS® Enterprises – מותג מדיה ופיתוח אישי מוביל עבור יזמים. יחד, פלטפורמת AGNT מספקת מערכת הפעלה רב-מודלית ברמה עולמית, המעצימה סוכנים עצמאיים, בעלי זיכיונות וראשי צוותים ברחבי אמריקה, אירופה, המזרח התיכון, אזור אסיה-פסיפיק ודרום אפריקה. כחברה ציבורית, eXp World Holdings  מעניקה עדיפות עליונה לשקיפות, לחדשנות וליצירת ערך ארוך-טווח עבור הסוכנים, בעלי הזיכיונות, העובדים ובעלי המניות.
הוראות נמל מבטחים והצהרות צופות פני עתיד
הודעה לעיתונות זו מכילה הצהרות צופות פני עתיד כמשמעותן בחוק הרפורמה בליטיגציה פרטית בניירות ערך משנת 1995. הצהרות אלו משקפות את הציפיות הנוכחיות של החברה והנהלתה, אך כרוכות בסיכונים ואי ודאויות ידועים ולא ידועים אשר עלולים להשפיע באופן מהותי על התוצאות בפועל. הצהרות אלו כוללות, אך אינן מוגבלות, להצהרות בנוגע להצלחה הצפויה של סוכנים או צוותים המצטרפים ל-eXp Realty, יעדי ייצור עתידיים או תחזיות נפח, והשתתפות או הטבות הנגזרות מפלטפורמת החברה, כלים, מודל תגמול או תוכניות הון. גורמים חשובים אשר עלולים לגרום לתוצאות בפועל להיות שונות באופן מהותי ולשלילי מאלה המובעות בהצהרות צופות פני עתיד כוללים תנודות בשוק הנדל"ן, שינויים בשימור או גיוס סוכנים, לחצים תחרותיים, שינויים רגולטוריים וסיכונים אחרים המפורטים מעת לעת בדו"חות החברה לרשות ניירות ערך, לרבות אך לא מוגבל לדו"חות הרבעוניים שהוגשו לאחרונה בטופס 10-Q ובדו"ח השנתי בטופס 10-K. איננו מתחייבים לעדכן הצהרות אלו למעט כנדרש על פי חוק.
מידע נוסף - מדיה:
eXp World Holdings, Inc.
mediarelations@expworldholdings.com
מידע נוסף - משקיעים:
Denise Garcia
investors@expworldholdings.com
תמונה המצורפת להודעה זו זמינה בכתובת 
https://www.globenewswire.com/NewsRoom/AttachmentNg/e01a8d2b-c05d-4bcc-a526-77b303099f33

*** הידיעה מופצת בעולם על ידי חברת התקשורת הבינלאומית GlobeNewswire

